
ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Ορισμός Υπηρεσιακού και Πειθαρχικού Συμβουλίου 

Προεδρίας της Δημοκρατίας . 1 

, Διαβάθμιση θέσεων διοικητικών υπαλλήλων των Γρα¬ 
φείων: 

α) Του Γενικού Γραμματέα του Υπουργείου Προε¬ 
δρίας της Κυβέρνησης. 

β) Του Γ ενικού Γ ραμματέα της Γ ενικής Γ ραμματεΐας 
Τύπου και Πληροφοριών του ΥΠ.Π.Κ. 
γ) Του Γενικού Γ ραμματέα της Γ ενικής Γ ραμματείας 
ισότητας των Φύλων του ΥΠ.Π.Κ. και καθορισμός 
καθηκόντων των υπαλλήλων που υπηρετούν στις 


θέσεις αυτές . 2 

Πολιτογράφηση Αλλοδαπής . 3 

Πολιτογράφηση Αλλοδαπών . 4 

Πολιτογράφηση Αλλοδαπών . 5 


Τροποποίηση της 51240/21.9.90 (ΦΕΚ/Β/1.10.90) 
Υπουργικής Απόφασης «Σύσταση και συγκρότηση 
των Περιφερειακών Γνωμοδοτικών Επιτροπών του 
άρθρου 8 του Ν. 1892/90 και καθορισμός της διαδι¬ 
κασίας λειτουργίας τους, όπως τροποποιήθηκε και 
συμπληρώθηκε με την 52947/2.11.90 (ΦΕΚ/Β/ 


7.11.90) απόφαση» . 6 

Συγκρότηση Υπηρεσιακού Συμβουλίου του Χρηματι¬ 
στηρίου Αξιών Αθηνών . 7 


Ανάκληση της 510047/6.8.1971 κοινής υπουργικής 
απόφασης «περί αναθέσεως της διοικήσεως και 
διαχειρίσεως Τ.Δ.Κ. εις Ε.Ο.Τ. ζώνης αιγιαλού από 
ορίων Δήμου Γλυφάδας (Δικηγορικών) μέχρι λουτρι- 
κών εγκαταστάσεων «Αστέρος» Γλυφάδας Αττι¬ 


κής» .:. 8 

Τροποποίηση της αριθμ. 3014641 /4466/0029/7.8.92 
απόφασης Υπ. Οικονομικών - Διαδικασία ελέγχου 
για την πιστή εφαρμογή των διατάξεων του άρθρου 
6 του Ν. 2093/92». 9 


Παροχή της εγγύησης τόυ Ελληνικού Δημοσίου στην 
Ευρωπαϊκή Κοινότητα Ανθρακα και Χάλυβα (ΕΚΑΧ) 
για τη χορήγηση δανείου σε συνάλλαγμα στην Δημό¬ 
σια Επιχείρηση Αερίου (ΔΕΠΑ) Α.Ε. ύψους 
183.000.000 ΕΟυ .10 

Καθορισμός της μηνιαίας εισφοράς κλάδου Ασθένειας 
του Ταμείου Ασφαλίσεως Επαγγελματιών Βιοτε- 
χνών Ελλάδος για τους μέχρι 31.12,1992 ασφαλι¬ 
σμένους. 11 

Μεταβίβαση αρμοδιοτήτων του Υπουργού στον Γ ενικό 

Γ ραμματέα του Υπουργείου Δημόσιας Τάξης.12 

Ένταξη στο Εθνικό Οδικό Δίκτυο των παρακάμψεων Ν. 

Λαμψάκου και Δήμου Ψαχνών του Ν. Εύβοιας. .. 13 
Κατάργηση αποφάσεων σχετικά με επανεπιβολή ανω- 
τάτων τιμών καταναλωτή για βενζίνες και ντήζελ στο 
Νομό Χίου».14 

ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. Φ. 1620/398 . ' (1) 


Ορισμός Υπηρεσιακού και Πειθαρχικού Συμβουλίου Προε¬ 
δρίας της Δημοκρατίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΤΗΣ ΠΡΟΕΔΡΙΑΣ ΤΗΣ ΔΗΜΟΚΡΑΤΙΑΣ 

Έχοντας υπόψη: 

α) Τις διατάξεις του άρθρου 16 του Π.Δ/τος 351/1991 
«Τροποποίηση, συμπλήρωση και κωδικοποίηση σε ενιαίο 
κείμενο των διατάξεων που ισχύουν για τη σύσταση, οργά¬ 
νωση και λειτουργία των υπηρεσιών της Προεδρίας της 
Δημοκρατίας» (ΦΕΚ 121/Α/31.7.1991). 

β) Τις διατάξεις των άρθρων 30 και 37 του Ν. 993/1979 
σε συνδυασμό με τις διατάξεις της παρ. 1 του άρθρου 36 
της υπ’ αριθ. Φ.1617/4330/15.10.77 κανονιστικής απο- 
φάσεώς μας «περί κατανομής θέσεων και κανονισμού ερ¬ 
γασίας υπαλληλικού και εργατοτεχνικού προσωπικού, 
σχέσεως εργασίας ιδιωτικού δικαίου, Προεδρίας της Δη¬ 
μοκρατίας (ΦΕΚ 1021 /Β/15.10.1977). 

γ) Το αριθ. 55/2.2.1993 έγγραφο του Προέδρου του 
Αρείου Πάγου, αποφασίζουμε: 

1. Ορίζουμε το προβλεπόμενο για το προσωπικό της 
Προεδρίας της Δημοκρατίας Υπηρεσιακό Συμβούλιο, το 
οποίο με την αυτή σύνθεση θα λειτουργεί και ως Πειθαρ¬ 
χικό ως εξής: 

α. Νικόλαος Συρόπουλος, Εφέτης Αθηνών, ως Πρόε¬ 
δρος, αναπληρούμενος από τον επίσης Εφέτη Αθηνών Νι¬ 
κόλαο Σαλταμπάση. 

β. Βασίλειος Πισπινής, Σύμβουλος Πρεσβείας Α', του 
Υπουργείου Εξωτερικών, αναπληρούμενος απότονΔημή- 

τρίο Χρονόπουλο, Γραμματέα Πρεσβείας Α' του ίδιου 
Υπουργείου, που υπηρετούν στο Διπλωματικό Γραφείο 
της Προεδρίας της Δημοκρατίας και 

γ. Κωνσταντίνο Κλειτσάκη, μόνιμο υπάλληλο του 
Υπουργείου Γεωργίας, με βαθμό Γενικού Διευθυντή Α, 
που υπηρετεί με απόσπαση, ως Μέλος, αναπληρούμενος 
από τον Βασίλειο Γκλεζάκο, μόνιμο υπάλληλο του Υπουρ¬ 
γείου Οικονομικών, με βαθμό Τμηματάρχη Α', που υπηρε¬ 
τεί στην Υ.Ε.Ε. της Προεδρίας της Δημοκρατίας. 

2. Χρέη Εισηγητού στο Υπηρεσιακό Συμβούλιο, θα 
ασκεί ο Τμηματάρχης Προσωπικού. 

3. Γραμματέα ορίζουμε τον Γεώργιο Παπακωνσταντό- 
πουλο, μετακλητό υπάλληλο της Υπηρεσίας μας, με 
βαθμό 5ο, αναπληρούμενο από τον Ευάγγελο Μαντελένη, 
μόνιμο υπάλληλο του Υπουργείου Υγείας, Πρόνοιας και 
Κοινωνικών Ασφαλίσεων, με βαθμό Εισηγητή Α', που υπη¬ 
ρετεί στην Υπηρεσία μας με απόσπαση. 

4. Το Υπηρεσιακό Συμβούλιο, εκτός από τις αρμοδιότη¬ 
τες που του παρέχουν οι διατάξεις των παρ. 1 και 2 του άρ¬ 
θρου 16 του Π.Δ. 351 /91, έχει αρμοδιότητα και για όλα τα 
θέματα που αφορούν το με σχέση εργασίας ιδιωτικού δι¬ 
καίου προσωπικό της Προεδρίας της Δημοκρατίας. 

5. Η θητεία του Προέδρου και των Μελών των ανωτέρω 
Συμβουλίων σύμφωνα με τις σχετικές διατάξεις, είναι διετής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Φεβρουάριου 1993 
Ο Γ ενικός Γ ραμματέας 
ΠΕΤΡΟΣ ΜΟΛΥΒΙΑΤΗΣ 


Αριθ. 4903 (2) 

Διαβάθμιση θέσεων διοικητικών υπαλλήλων των Γρα¬ 
φείων: ^ 1 

α) Του Γενικού Γραμματέα του Υπουργείου Προεδρίας 
της Κυβέρνησης. 

β) Του Γενικού Γραμματέα της Γενικής Γραμματείας 
Τύπου και Πληροφοριών του ΥΠ.Π.Κ. 

γ) Του Γενικού Γραμματέα της Γενικής Γραμματείας 
ισότητας των Φύλων του ΥΠ.Π.Κ. και καθορισμός κα¬ 
θηκόντων των υπαλλήλων που υπηρετούν στις θέσεις 
αυτές. 


Ο ΥΠΟΥΡΓΟΣ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 

Έχοντας υπόψη: 

1) Τις διατάξεις 

α. του άρθρου 30 της παρ. 9 του Ν. 1558/85 «Κυβέρ¬ 
νηση και Κυβερνητικά όργανα». 

β. Του Ν.Δ. 216/74 «Περί συστάσεως Υπουργείου Προ¬ 
εδρίας της Κυβέρνησης. 

γ. Του Π.Δ/τος 320/88 «Οργανισμός του Υπουργείου 
Προεδρίας της Κυβέρνησης». 

δ. Του Υπαλληλικού Κώδικα (Π.Δ. 611/77). 

ε. Του Ν. 2085/92 (ΦΕΚ 170 Α /20.10.1992) «Ρύθμιση 
θεμάτων οργάνωσης και λειτουργίας και προσωπικού της 
Δημόσιας Διοίκησης και άλλες διατάξεις» (άρθρο 1). 

2) Την ανάγκη διασφάλισης της εύρυθμης λειτουργίας 
των Γ ραφείων των Γ ενικών Γ ραμματέων του Υπουργείου 
Προεδρίας της Κυβέρνησης, αποφασίζουμε: 

1. Τη διαβάθμιση τριών (3) θέσεων διοικητικών υπαλλή¬ 
λων που προβλέπονται από το άρθρο 30 παρ. 9 του Ν. 
1558/85 για καθένα από τα γραφεία: 

α) Του Γενικού Γραμματέα του Υπουργείου Προεδρίας 
της Κυβέρνησης. 


β) Του Γενικού Γραμματέα της Γενικής Γραμματείας 
Τύπου και Πληροφοριών του ΥΠ.Π.Κ. 

γ) Του Γενικού Γραμματέα της Γενικής Γραμματείας 
ισότητας των Φύλων του ΥΠ.Π.Κ. ως εξής: 

Μία (1) θέση με βαθμό Τμηματάρχη Α' ως και Διευθυντή 
Α'· 

Δύο (2) θέσεις με βαθμό Δόκιμου Γραφέα έως και Τμη¬ 
ματάρχη Β'. 

2. Τα καθήκοντα των υπαλλήλων που καταλαμβάνουν 
τις πιο πάνω θέσεις καθορίζονται ως εξής: 

Επικουρούν στο έργο του τον Γ ενικό Γ ραμματέα για την 
εξυπηρέτηση του οποίου αποσπάσθησαν και ειδικό¬ 
τερα: 

α. Ο υπάλληλος με βαθμό Τμηματάρχη Α' έως Διευθυ¬ 
ντή Α' θα εκτελεί χρέη Προϊσταμένου και θα κατευθύνει 
και συντονίζει τις ενέργειες όλων όσων υπηρετούν σε θέ¬ 
σεις του γραφείου του Γ ενικού Γ ραμματέα. θα φροντίζει 
επίσης για όλα τα θέματα οικονομικής και διοικητικής μέ¬ 
ριμνας που αφορούν το προσωπικό του Γ ραφείου όπου 
υπηρετεί και θα ασκεί τα καθήκοντα που του αναθέτει ο 
οικείος Γενικός Γραμματέας. 

β. Οι λοιποί υπάλληλοι θα ασκούν τα καθήκοντα που 
τους αναθέτει ο Προϊστάμενος ή απευθείας ο Γενικός 
Γραμματέας για την εξυπηρέτηση του οποίου αποσπώ- 
νται. 

3. Από τις διατάξεις της παρούσας δεν προκαλείται δα¬ 
πάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Φεβρουάριου 1993 

Ο ΥΠΟΥΡΓΟΣ 

ΣΩΤ. ΚΟΥΒΕΛΑΣ 
-♦- 

Αριθ.Φ 7142/22516/92 (3) 

Πολιτογράφηση αλλοδαπής. 

Ο ΥΠΟΥΡΓΟΣ ΕΣΩΤΕΡΙΚΟΝ 

Με τη Φ.7142/22516/92/8.2.1993 απόφαση του 
Υπουργού Εσωτερικών έγινε δεκτή η από 9.5.1991 αί¬ 
τηση πολιτογράφησης της ομογενούς αλλοδαπής Ζαφει- 
ριάδη Μαρί - Ζακελίν του Σωκράτη, για απόκτηση της Ελ¬ 
ληνικής ιθαγένειας. 

Αθήνα, 8 Φεβρουάριου 1993 

Με εντολή Υπουργού 
Ο Γ ενικός Γ ραμματέας 
ΝΙΚ.ΤΣΙΤΟΥΡΗΣ 

-♦- 

Αριθ. Φ.11420/500/93κ.α. (4) 

Πολιτογράφηση αλλοδαπών. 

Ο ΥΠΟΥΡΓΟΣ ΕΣΩΤΕΡΙΚΩΝ 

Με τη Φ.11420/500/93/4.2.1993 απόφαση του 
Υπουργού Εσωτερικών έγιναν δεκτές οι από 4.11.1992 
ααιτήσεις πολιτογράφησης των ομογενών αλλοδαπών: 

α) Γεωργίου Φενεροβ, β) Αννας Φενεροβα και γ) Ελέ¬ 
νης Φενερςβα, τέκνων εκτός γάμου της Κυριακής Φερε- 
νοβατου Μιχαήλ, για απόκτηση της Ελληνικής ιθαγέ¬ 
νειας. 

Με τη Φ.23991 /21823/92 όμοια με την ίδια παραπάνω 
χρονολογία έγινε δεκτή η από 4.6.1992 αίτηση πολιτο- 

γράφησης του ομογενούς αλλοδαπού Παντελή Καπετά¬ 
νιου του Γεωργίου, για απόκτηση της Ελληνικής ιθαγέ¬ 
νειας. 

Με τη Φ. 23990/20713/92 όμοια με την ίδια παραπάνω 
χρονολογία έγινε δεκτή η από 5.6.1992 αίτηση πολιτο¬ 
γράφησης του ομογενούς αλλοδαπού Ευστράτιου Μαμα- 
κου του Ερμολάου, για απόκτηση της Ελληνικής ιθαγέ¬ 
νειας. 

Με τη Φ.25142/22334/92 όμοια με την ίδια παραπάνω 
χρονολογία έγινε δεκτή η από 13.3.1985 αίτηση πολιτο¬ 
γράφησης του ομογενούς αλλοδαπού Αθανασίου - Σα- 
γιέντ Χαλιλ του Μωχάμεντ, για απόκτηση της Ελληνικής 
ιθαγένειας. 

Με τη Φ.3276/19922/92 όμοια με την ίδια παραπάνω 
χρονολογία έγινε δεκτή η από 25.2.1991 αίτηση πολιτο¬ 
γράφησης του αλλογενούς αλλοδαπού Γιαντιμ Αβραάμ 
του Βαρσάκ, για απόκτηση της Ελληνικής ιθαγένειας. 

Με τη Φ.4862/20292/92 όμοια με την ίδια παραπάνω 
χρονολογία έγινε δεκτή η από 22.3.1991 αίτηση πολιτο¬ 
γράφησης του ομογενούς αλλοδαπού Ιερεμιάδη (Γεριμ) 
Κωνσταντίνου του Αθανασίου, για απόκτηση της Ελληνι¬ 
κής ιθαγένειας. 

Με τη Φ.8200/19486/92 όμοια με την ίδια παραπάνω 
χρονολογία έγινε δεκτή η από 20.5.1991 αίτηση πολιτο¬ 
γράφησης της ομογενούς αλλοδαπής Αικατερίνης χήρας 
Χρήστου Δήμα, το γένος Νικολάου Νικολαΐδη, για από¬ 
κτηση της Ελληνικής ιθαγένειας. 

Με τη Φ. 16651/696/93 όμοια με την ίδια παραπάνω 
χρονολογία έγινε δεκτή η από 15.11.1991 αίτηση πολιτο¬ 
γράφησης του ομογενούς αλλοδαπού Στυλιανού Χριστό¬ 
φορου του Χριστόφορου, για απόκτηση της Ελληνικής 
ιθαγένειας. 

Με τη Φ. 15680/22497/92 όμοια με την ίδια παραπάνω 
χρονολογία έγινε δεκτή η από 21.10.1991 αίτηση πολιτο¬ 
γράφησης της ομογενούς αλλοδαπής Ειρήνης συζ. Ιωάννη 
Γαλανάκη, το γένος Ηλία Κάρβουνά, για απόκτηση της Ελ¬ 
ληνικής ιθαγένειας. 

Με τη Φ.22455/23864/93 όμοια με την ίδια παραπάνω 
χρονολογία έγινε δεκτή η από 13.11.1990 αίτηση πολιτο¬ 
γράφησης του ομογενούς αλλοδαπού Κυριάκου Λάμπρου 
του Νικολάου, για απόκτηση της Ελληνικής ιθαγένειας. 

Με τη Φ.5615/23106/92 όμοια με την ίδια παραπάνω 
χρονολογία έγινε δεκτή η από 10.4.1991 αίτηση πολιτο¬ 
γράφησης του ομογενούς αλλοδαπού Ιωάννου Ηλίκκου 
του Ανδρέα, για απόκτηση της Ελληνικής ιθαγένειας. 

Αθήνα, 4 Φεβρουάριου 1993 
Με εντολή Υπουργού 
Ο Γ ενικός Γ ραμματέας 
ΝΙΚ.ΤΣΙΤΟΥΡΗΣ 

-♦- 

Αριθ. Φ.14728/22771/92κ.ά (5) 

Πολιτογράφηση αλλοδαπών. 

Ο ΥΠΟΥΡΓΟΣ ΕΣΩΤΕΡΙΚΩΝ 

Με τη Φ.14728/22771/92/3.2.1993 απόφαση του 
Υπουργού Εσωτερικών έγινε δεκτή η από 19.12.1990 αί¬ 
τηση πολιτογράφησης του ομογενούς αλλοδαπού Πετινα- 
ρίου Γεωργίου του Παναγιώτη, για απόκτηση της Ελληνι¬ 
κής ιθαγένειας. 


Με τη Φ.20177/18896/92 όμοια με την ίδια παραπάνω 
χρονολογία έγινε δεκτή η από 15.1.1992 αίτηση πολιτο¬ 
γράφησης της ομογενούς αλλοδαπής Κοτσικόρη Αλεξάν¬ 
δρας του Χρήστου, για απόκτηση της Ελληνικής ιθαγέ¬ 
νειας. 

Με τη Φ.7623/21877/92 όμοια με την ίδια παραπάνω 
χρονολογία έγινε δεκτή η από 21.5.1991 αίτηση πολιτο¬ 
γράφησης του ομογενούς αλλοδαπού Χρήστου Ξενοφώ- 
ντα του Χαραλάμπους, για απόκτηση της Ελληνικής ιθαγέ¬ 
νειας. 

Με τη Φ.24395/20612/92 όμοια με την ίδια παραπάνω 
χρονολογία έγινε δεκτή η από 6.7.1989 αίτηση πολιτο¬ 
γράφησης της αλλογενούς αλλοδαπής Πολίτη Ιβάνκα συζ. 
Δημητρίου, για απόκτηση της Ελληνικής ιθαγένειας. 

Με τη Φ.9412/2085/93 όμοια με την ίδια παραπάνω 
χρονολογία έγινε δεκτή η από 20.7.1992 αίτηση πολιτο¬ 
γράφησης του ομογενούς αλλοδαπού Ξαντινίδη Στυλια¬ 
νού του θεοδώρου, για απόκτηση της Ελληνικής ιθαγέ¬ 
νειας. 

Με τη Φ. 16399/22162/92 όμοια με τήν ίδια παραπάνω 
χρονολογία έγινε δεκτή η από 4.10.1991 αίτηση πολιτο¬ 
γράφησης της ομογενούς αλλοδαπής Πουμπουρίδη Ελέ¬ 
νης του Παναγιώτη, για απόκτηση της Ελληνικής ιθαγέ¬ 
νειας. 

Με τη Φ.22525/18796/92 όμοια με την ίδια παρα¬ 
πάνω χρονολογία έγιναν δεκτές οι από 29.11.1991 αιτή¬ 
σεις πολιτογράφησης των ομογενών αλλοδαπών: 1) Τσα- 
κάλωβ Αριστοτέλη του Βασιλείου και 2) Τσακάλωβα Νέλλη 
συζ. Αριστοτέλη, για απόκτηση της Ελληνικής ιθαγέ¬ 
νειας. 

Με τη Φ.9299/1387/93 όμοια με την ίδια παραπάνω 
χρονολογία έγινε δεκτή η από 28.5.1990 αίτηση πολιτο¬ 
γράφησης της ομογενούς αλλοδαπής Παναγιωτακοπού- 
λου Μαρίας συζ. Ιωάννη, το γένος Λουκά Χαραλάμπους, 
για απόκτηση της Ελληνικής ιθαγένειας. 

Με τη Φ. 15391 /20678/92 όμοια με την ίδια παραπάνω 
χρονολογία έγιναν δεκτές οι από 27.9.1991 αιτήσεις πολι¬ 
τογράφησης των ομογενών αλλοδαπών: 1) Γαλατερού 
Πέτρου του Νικολάου, 2) Γαλατερού Μαρίας συζ. Πέτρου 
και 3) Γ αλατερού Στέλλας, θυγατέράς των ανωτέρω, για 
απόκτηση της Ελληνικής ιθαγένειας. 

Με τη Φ.21163/1499/93 όμοια με την ίδια παραπάνω 
χρονολογία έγιναν δεκτές οι από 12.2.1992 αιτήσεις πολι¬ 
τογράφησης των ομογενών αλλοδαπών: 1) Λεωνίδα Πολύ- 
ευκτου του Σταύρου 2) Λεωνίδα Ανδρούλας συζ. Πολυεύ- 
κτου και 3) Λεωνίδα Δέσποινας του Πολυεύκτου, για από¬ 
κτηση της Ελληνικής ιθαγένειας. 

Με τη Φ. 16630/20448/92 όμοια με την ίδια παραπάνω 
χρονολογία έγινε δεκτή η από 9.10.1991 αίτηση πολιτο¬ 
γράφησης του ομογενούς αλλοδαπού Δημητριάδη Αθανα¬ 
σίου του Σταύρου, για απόκτηση της Ελληνικής ιθαγέ¬ 
νειας. 

Με τη Φ. 15117/18712/92 όμοια με την ίδια παραπάνω 
χρονολογία έγινε δεκτή η από 7.10.1991 αίτηση πολιτο- 

γράφησης του ομογενούς αλλοδαπού Παπασαββα Ομή¬ 
ρου του ΗλΙα, για απόκτηση της Ελληνικής ιθαγένειας. 

Αθήνα, 3 Φεβρουάριου 1993 

Με εντολή Υπουργού 
Ο Γενικός Γραμματέας 
ΝΙΚ.ΤΣΙΤΟΥΡΗΣ 

—--♦- 

Αριθ. 4481/ΔΙΟΑΔ 90 (6) 

Τροποποίηση της 51240/21.9.90 (ΦΕΚ/Β/1.10.90) 
υπουργικής απόφασης «Σύσταση και συγκρότηση των 
Περιφερειακών Γνωμοδοτικών Επιτροπών του άρθρου 
8 τόυ Ν. 1892/90 και καθορισμός της διαδικασίας λει¬ 
τουργίας τους, όπως τροποποιήθηκε και συμπληρώ¬ 
θηκε με την 52947/2.11.90 (ΦΕΚ/Β/7.11.90) από¬ 
φαση». 

Ο ΥΠΟΥΡΓΟΣ 
ΕΘΝΙΚΗΣ ΟΙΚΟΝΟΜΙΑΣ 

Έχοντας υπόψη: 

1. Τις διατάξεις 

α. Του Ν.1558/85 «Κυβέρνηση και Κυβερνητικά Όρ¬ 
γανα» άρθρο 29Α. 

β. Του Ν. 1892/90 «Για εκσυγχρονισμό και την ανά¬ 
πτυξη και άλλες διατάξεις» και ειδικότερα τα άρθρα 1 έως 
και 23 αυτού. 

γ. Το Ν.1622/1986 (ΦΕΚ 92Α/14.7.1986) «Τοπική Αυ¬ 
τοδιοίκηση Περιφερειακή Ανάπτυξη και Δημοκρατικός 
Προγραμματισμός» και ειδικότερα το άρθρο 68 αυτού. 

δ. Του Π.Δ. 51 /1987 (ΦΕΚ 26/τ.Α./6.3.1987) «Καθορι¬ 
σμός των Περιφερειών της Χώρας για το σχεδιασμό, προ¬ 
γραμματισμό και συντονισμό της Περιφερειακής Ανάπτυ- 
ξης». 

ε. Του Π.Δ. 333/8.7.1988 (ΦΕΚ 154/τ.Α./13.7.1988) 
«Αναδιάρθρωση και σύσταση νέων Δ/νσεων Περιφερεια¬ 
κής Ανάπτυξης του Υπουργείου Εθνικής Οικονομίας». 

στ. Του Π.Δ. 394/91 «Περί Οργανισμού του Υπουργείου 
Εθνικής Οικονομίας». (Α 141). 

ζ. Του Π.Δ. 500/91 «Σύσταση Γενικής Γραμματείας Ιδι¬ 
ωτικών Επενδύσεων, Δημοσίων Επενδύσεων,, Περιφε¬ 
ρειακής Πολιτικής και Ανάπτυξης καθώς και Διεύθυνσης 
Τουριστικής Πολιτικής και Ανάπτυξης» (Α.181). 

2. Την κοινή απόφαση των Υπουργών Προεδρίας της 
Κυβέρνησης, Εθνικής Οικονομίας και Οικονομικών αριθ. 
61495/ΔΙΟΑΔ1026/22.6.92 (ΦΕΚ 578/Β/23.9.92) «Πε¬ 
ριορισμός Συλλογικών Οργάνων του Υπουργείου Εθνικής 
Οικονομίας». 

3. Την Υ 1935/3.12.1992 κοινή απόφαση του Πρωθυ¬ 
πουργού και του Υπουργού Εθν;κής Οικονομίας «Καθορι¬ 
σμός Αρμοδιοτήτων των Υφυπουργών Εθνικής Οικονο¬ 
μίας» (Β.726). 

4. Τις Υπηρεσιακές ανάγκες. 

5. Την πρόταση του αρμόδιου φορέα, αποφασίζουμε: 

Αρθρο 1 

Τροποποιούμε: 

Την παράγραφο Α’ «ΠΕΡΙΦΕΡΕΙΑΚΗ ΓΝΩΜΟΔΟΤΙΚΗ 
ΕΠΙΤΡΟΠΗ ΑΝΑΤ. ΜΑΚΕΔΟΝΙΑΣ ΚΑΙ ΘΡΑΚΗΣ» του άρ¬ 
θρου 5 της 51240/21.9.90 (ΦΕΚ 628/Β/1.10.1990) 
υπουργικής απόφασης όπως συμπληρώθηκε με το άρθρο 
2 της 52947/2.11.1990 (ΦΕΚ 698/Β/7.11.90) απόφα¬ 
σης και τροποποίησης μετεγενέστερα, ως προς το μέλος 
14 της Επιτροπής ως εξής: 


14. ΒαΤτσης Λεονταρίδης τακτικό μέλος, Πρόεδρος του 
Ο.Ε.ΕΠ.Τ Θράκης σε αντικατάσταση της Σοφίας Κου- 
γιουμτζόγλου. 

Αρθρο 2 

1. Κατά τα λοιπά ισχύουν οι διατάξεις της 51240/ 
21.9.90 (ΦΕΚ 628/Β/1.10.90) υπουργικής απόφασης 
όπως συμπληρώθηκε με το άρθρο 2 της 52947/2.11.90 
(ΦΕΚ 698/Β/7.11.90) απόφασης και τροποποιήθηκε με¬ 
ταγενέστερα. 

2. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Αρθρο 3 

Από τις διατάξεις αυτής της απόφασης δεν προκαλείται 
επί πλέον δαπάνη σε βάρος του κρατικού προϋπολογι¬ 
σμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Φεβρουάριου 1993 

Ο ΥΦΥΠΟΥΡΓΟΣ 

ΚΩΝΣΤΑΝΤΙΝΟΣ ΔΟΥΣΗΣ 
-^- 

Αριθ. 6418/ΔΙΟΑΔ 131 (7) 

Συγκρότηση Υπηρεσιακού Συμβουλίου του Χρηματιστη¬ 
ρίου Αξιών Αθηνών. 

Ο ΥΠΟΥΡΓΟΣ 
ΕΘΝΙΚΗΣ ΟΙΚΟΝΟΜΙΑΣ 

Έχοντας υπόψη: 

1. Τις διατάξεις: 

α. Του άρθρου 14 του .Ν. 1586/86 «Βαθμολογική διάρ¬ 
θρωση των θέσεων του Δημοσίου ΝΠΔΔ και των ΟΤΑ και 
άλλες διατάξεις, όπως τροποποιήθηκε και συμπληρώθηκε 
με τις διατάξεις του άρθρου 40 Β' του Ν. 1884/90 «Διαρ¬ 
ρυθμίσεις στην έμμεση φορολογία και άλλες διατάξεις». 

β. Του άρθρου 63 του Ν. 1943/91 «Εκσυγχρονισμός της 
οργάνωσης και λειτουργίας της Δημόσιας Διοίκησης, ανα¬ 
βάθμιση του προσωπικού της και άλλες συναφείς διατά¬ 
ξεις». 

γ. Των άρθρων 4 και 15 του Ν. 2026/92 «Ρύθμιση θεμά¬ 
των οργάνωσης και προσωπικού της Δημόσιας Διοίκησης 
καί άλλες διατάξεις». 

δ. Του άρθρου 27 του Ν. 2081 /92 «Ρύθμιση του θεσμού 
των Επιμελητηρίων κ.λ,π.», με το οποίο προστέθηκε άρ¬ 
θρο 29Α στο Ν. 1558/85. 

ε. Των άρθρων 6 παρ. 1 και 29 του Ν. 2085/92 «Ρύθ¬ 
μιση θεμάτων οργάνωσης, λειτουργίας και προσωπικού 
της Δημόσιας Διοίκησης και άλλες διατάξεις». 

στ. Των άρθρων 8 και 9 του Π.Δ. 611/77 «Υπαλληλικός 
Κώδικας». 

ζ. Του Π.Δ. 337/89 «Οργανισμός του Χρηματιστηρίου 
Αξιών Αθηνών». 

2. Την απόφαση αριθ. Α/4227/16289 «Σύσταση - συ¬ 
γκρότηση Υπηρεσιακού Συμβουλίου υπαλλήλων του Χρη¬ 
ματιστηρίου Αξιών Αθηνών, όπως έχει τροποποιηθεί κατά 
μέρος που αφορά τη συγκρότηση με την υπ’ αριθ. 30583/ 
28.6.90 απόφαση. 

3. Την απόφαση αριθ. Υ 1935/3.12.92 (ΦΕΚ 726/Β/ 
9.12.92) «περί καθορισμού αρμοδιοτήτων των Υφυπουρ¬ 
γών Εθνικής Οικονομίας», αποφασίζουμε: 

1. Συγκροτούμε εκ των κατωτέρω το Υπηρεσιακό Συμ¬ 
βούλιο του Χρηματιστηρίου Αξιών Αθηνών, που συστά- 

θηκε με την απόφαση του Υπουργού Εθνικής Οικονομίας 
αριθ. Α/4227/16.2.89, όπως τροποποιήθηκε με την υπ’ 
αριθ. 30583/28.6.90 απόφαση του Υπουργού Εθνικής 
Οικονομίας. 

α. Από έναν Αντιπρόεδρο, Σύμβουλο ή Πάρεδρο του 
Συμβουλίου της Επικράτειας ή Αντιπρόεδρο του Αρείου 
Πάγου ή Αρεοπαγίτη ή Αντιπρόεδρο, Σύμβουλο ή Πάρε¬ 
δρο του Ελεγκτικού Συνεδρίου ή έναν Πρόεδρο Εφετών ή' 
Εφέτη των πολιτικών ή διοικητικών δικαστηρίων ή ένα 
Σύμβουλο ή Πάρεδρο του Νομικού Συμβουλίου του Κρά¬ 
τους που ορίζεται με τον αναπληρωτή του. 

Ο δικαστικός λειτουργός ή ο Σύμβουλος ή ο Πάρεδρος 
του Νομικού Συμβουλίου του Κράτους ορίζεται πρόεδρος 
του Υπηρεσιακού Συμβουλίου. 

β. Από ένα μόνιμο υπάλληλο του Χρηματιστηρίου Αξιών 
Αθηνών με βαθμό Διευθυντή Α' ή Β' με αναπληρωτή μό¬ 
νιμο υπάλληλο, με βαθμό Διευθυντή Α' ή Β' του Χρηματι¬ 
στηρίου ή άλλης δημόσιας υπηρεσίας ή Ν.Π.Δ.Δ. 

γ. Από ένα μόνιμο υπάλληλο άλλης δημόσιας υπηρε¬ 
σίας ή άλλου Νομικού Προσώπου Δημοσίου Δικαίου με 
βαθμό Διευθυντή Α' ή Β' με αναπληρωτή μόνιμο υπάλληλο 
με Διευθυντή Α' ή Β'. 

δ. Από δύο αιρετούς εκπροσώπους των υπαλλήλων με 
τους αναπληρωτές τους. 

2. Ορίζουμε ως δεύτερο αναπληρωτή του Προέδρου 
του Υπηρεσιακού Συμβουλίου των υπαλλήλων του Χρημα¬ 
τιστηρίου Αξιών Αθηνών τον κατά βαθμό ανώτερο ή αρ¬ 
χαιότερο των ανωτέρω υπό στοιχείο (Β και Γ) μελών του. 
Όταν προεδρεύει ο δεύτερος αναπληρωτής, συμμετέχει 
ως μέλος ο αναπληρωτής του προεδρεύοντος. 

3. Στο Υπηρεσιακό Συμβούλιο συμμετέχει υποχρεωτικά 
για την νόμιμη συγκρότησή του μία (1) τουλάχιστον γυ¬ 
ναίκα που έχει τα τυπικά και ουσιαστικά προσόντα. 

4. Γραμματέας του Υπηρεσιακού Συμβουλίου ορίζεται 
μόνιμος υπάλληλος του Χρηματιστηρίου Αξιών. Αθηνών με 
βαθμό τουλάχιστον Γραμματέα Α' με τον αναπληρωτή του. 

5. Το Υπηρεσιακό Συμβούλιο μπορεί να συνεδριάζει και 
εκτός ωραρίου εργασίας. Στην περίπτωση αυτή στον Πρό¬ 
εδρο, τα μέλη, τον Γ ραμματέα και τον Εισηγητή του Συμ¬ 
βουλίου, καταβάλλεται η προβλεπόμενη από την παρ. 1 
του άρθρου 63 του Ν. 1943/91 αμοιβή. 

6. Η θητεία των μελών του Υπηρεσιακού Συμβουλίου 
λήγει στις 31 Δεκεμβρίου 1994. 

7. Από την απόφαση αυτή προκαλείται δαπάνη σε βά¬ 
ρος του τακτικού Προϋπολογισμού του Χρηματιστηρίου 
Αξιών Αθηνών στον λογαριασμό «Αποζημίωση για συμμε¬ 
τοχή σε συμβούλια ή Επιτροπές» με κωδικό αριθμό 0264, 
το ύψος της οποίας δε μπορεί να προσδιορισθεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Φεβρουάριου 1993 

Ο ΥΦΥΠΟΥΡΓΟΣ 

ΚΩΝΣΤΑΝΤΙΝΟΣ ΔΟΥΣΗΣ 

Αριθ. 1019666/1001/Β0010 (8) 

Ανάκληση της 510047/6.8.1971 κοινής υπουργικής από¬ 
φασης «περί αναθέσεως της διοίκήσεως και διαχειρί¬ 
σεων Τ.Δ.Κ. εις Ε.Ο.Τ. ζώνης αιγιαλού από ορίων Δή¬ 
μου Γλυφάδας (Δικηγορικών) μέχρι λουτρικών εγκατα¬ 
στάσεων “Αστέρος" Γλυφάδας Αττικής». 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Το άρθρο 2 του Α.Ν. 827/48 «περί συμπληρώσεως 
του Ν.Δ. 180/1946» «περί κυρώσεως, τροποποίησεως και 
συμπληρώσεως του Ν.Δ. της 6ης Μαΐου 1946 περί τουρι¬ 
στικών τόπων, οργανώσεως και διοίκήσεως αυτών». 

2. Το υπ’ αριθ. 15/20.1.1993 (ΦΕΚ 6Α/1.2.1993) Προ¬ 
εδρικό Διάταγμα, με το οποίο ανακλήθηκε το Β.Δ/γμα 
395/31.5.1971 (ΦΕΚ 119 Α/15.6.1971),ως μή νόμιμο και 
επομένως η διοίκηση και διαχείριση τμήματος του αιγια- 
λού από των ορίων του Δήμου Γλυφάδας (Διιαιγορικών) 
μέχρι των δυτικών ορίων των λουτρικών εγκαταστάσεων 
«Αστέρος» Γλυφάδας Αττικής, επανήλθε στο Υπουργείο 
Οικονομικών. 

3. Την υπ’ αριθ. 510047/6.8.1971 απόφαση των 

Υπουργών Συντονισμού και Οικονομικών (ΦΕΚ 681/1971 
τ. Β'), με την οποία είχε ανατεθεί στον Ε.Ο.Τ. η διοίκηση 
και διαχείριση του πιο πάνω Τ.Δ.Κ. . . . 

4. Το Π.Δ/γμα 417/1991 (ΦΕΚ 153Α/1991) «περί κα¬ 
τάργησης του Υπουργείου Τουρισμού και μεταφοράς αρ¬ 
μοδιοτήτων του στό Υπουργείο Εθνικής Οικονομίας». 

5. Την υπ’ αριθ. Υ. 1847/1078399/1182/0001/7.8.92 
κοινή απόφαση του Πρωθυπουργού και Υπουργού Οικο¬ 
νομικών «περί ανάθεσης αρμοδιοτήτων του Υπουργού Οι¬ 
κονομικών στον Υφυπουργό Πέτρο Δούκα». 

6. Την υπ’ αριθ. Υ. 1935/3.12.92 (ΦΕΚ 726/Β/ 
9.12.1992) κοινή απόφαση των Πρωθυπουργού και 
Υπουργού Εθνικής Οικονομίας για την ανάθεση αρμοδιο¬ 
τήτων στον Υφυπουργό Εθνικής Οικονομίας Θεόδωρο 
Κασσίμη, αποφασίζουμε: 

Ανακαλούμε την υπ’ αριθ. 510047/6.8.1971 (ΦΕΚ 681 
τ. Β724.8.71) κοινή απόφαση των Υπουργών Συντονισμού 
και Οικονομικών, με την οποία είχε ανατεθεί στον Ε.Ο.Τ. η 
διοίκηση και διαχείριση Τ.Δ.Κ., ζώνης αιγιαλού από ορίων 
Δήμου Γλυφάδας (Δικηγορικών) μέχρι λουτρικών εγκατα¬ 
στάσεων «Αστέρος» Γλυφάδας Αττικής, γιατί το υπ’ αριθ. 
395/1971 (ΦΕΚ 119 τ. Α /15.6.1971) Β.Δ/γμα, δυνάμει 
του οποίου είχε κηρυχθεί Τ.Δ.Κ. το εν λόγω τμήμα του αι- 
γιαλού έχει ανακληθεί, με το υπ’ αριθ. 15/20.1.93 Π.Δ/ 
γμα (ΦΕΚ 6/1.2.1993 τ. Α'). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Φεβρουάριου 1993 

ΟΙ ΥΦΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΟΙΚΟΝΟΜΙΚΟΝ 

ΘΕΟΔΩΡΟΣ ΚΑΣΣΙΜΗΣ ΠΕΤΡΟΣ ΔΟΥΚΑΣ 

Αριθ. 3022815/6969/0029 (9) 

Τροποποίηση της αριθμ. 3014641/4466/0029/7.8.92 
απόφασης Υπ. Οικονομικών - Διαδικασία ελέγχου για 
την πιστή εφαρμογή των διατάξεων του άρθρου 6 του 
Ν. 2093/92». 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 15παρ. 13 του Κ.Ν.Φ.Ο. 

2. Τις διατάξεις του άρθρου 6 παρ. 3 του Ν. 2093/92 
(Φ.Ε.Κ. 181/25.11.92 τ. Α ). 

3. Τις αριθμ. 3014641/4466/0092/7.8.92 και 
3017090/5238/0029/29.9.92 αποφάσεις μας. 

4. Την αριθμ. 1847/1078399/0001/7.8.92 κοινή από¬ 
φαση Πρωθυπουργού και Υπουργού Οικονομικών «ανά¬ 
θεση αρμοδιοτήτων στον Υφυπουργό Οικονομικών Κων- 
/νο Γιατράκο», αποφασίζουμε: 

1. Καθορίζουμε σε 0,5% το ποσοστό της φυσικής ανη¬ 
θόλης με το οποίο θα μετουσιώνεται υποχρεωτικά, προ 
της εξόδου του από τα Οινοπνευματοποιία Β' Κατηγο¬ 
ρίας, αποθήκες αποταμίευσης, το οινόπνευμα που προο¬ 
ρίζεται για την παρασκευή ούζου, αντί του ποσοστού 0,3% 
που είχε καθοριστεί με τις προαναφερθείσες σχετικές 
αποφάσεις μας. 

2. Προκειμένου να αποφευχθούν καταστρατηγήσεις 
των διατάξεων της παρ. 3 του άρθρου 6 του Ν. 2093/92 
και να διασφαλισθεί η ορθή χρήση του προοριζόμενου για 
την παρασκευή του ούζου οινοπνεύματος ως και η ποιό¬ 
τητα των παραγομένων ποτών εντέλλονται οι χημικές υπη¬ 
ρεσίες που εποπτεύουν και ελέγχουν ποτοποιεία, να προ¬ 
βαίνουν τουλάχιστον μια φορά το μήνα, στον έλεγχο των 
ποτοποιείων της περιοχής αρμοδιότητάς τους για την εξα¬ 
κρίβωση της ορθότητας και ακρίβειας των σχετικών εγ¬ 
γραφών στα παρ’ αυτών τηρούμενα κατά τις σχετικές δια¬ 
τάξεις του Κ.Ν.Φ.Ο. βιβλία χρεωπίστωσης οιν/τος και πα- 
ραγομένων ποτών, διενεργούσες και σχετικές δειγματο¬ 
ληψίες οσάκις τούτο κρίνεται απαραίτητο. 

Για τη δειγματοληψία και την κοινοποίηση των αποτελε¬ 
σμάτων της χημικής εξέτασης των ληφθέντων δειγμάτων 
τηρούνται οι σχετικές διατάξεις του Κώδικα Νόμων Φορο¬ 
λογίας Οιν/τος ως και του Κώδικα Τροφίμων. 

3. Οι ποτοποιοί, εντός δύο μηνών από της κοινοποίησης 
της παρούσας προς αυτούς οφείλουν να υποβάλλουν στην 
Χημική Υπηρεσία του Γ.Χ.Κ. που τους εποπτεύει την 
πλήρη σύνθεση, τον αλκοολικό τίτλο στους 20° 0 ως και 
τις συσκευασίες κατά περίπτωση των ποτών τα οποία πα¬ 
ράγουν και κυκλοφορούν. 

4. Από τις διατάξεις της παρούσας δεν προκαλείται δα¬ 
πάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Δεκεμβρίου 1992 

Ο ΥΦΥΠΟΥΡΓΟΣ 

ΚΩΝ/ΝΟΣ ΓΙΑΤΡΑΚΟΣ 


Αριθ. 2085289/16761/0025 (10) 

Παροχή της εγγύησης του Ελληνικού Δημοσίου στην Ευ¬ 
ρωπαϊκή Κοινότητα Άνθρακα και Χάλυβα (ΕΚΑΧ) για τη 
χορήγηση δανείου σε συνάλλαγμα στην Δημόσια Επι¬ 
χείρηση Αερίου (ΔΕΠΑ) Α.Ε. ύψους 183.000.000 ΕΟΙ) 

Ο ΥΠΟΥΡΓΟΣ ΟΙΚΟΝΟΜΙΚΩΝ 

. Έχοντας υπόψη: 

1. Τις διατάξεις του ΑΝ. 747/1945, της παρ. 7 του άρ¬ 
θρου μόνου του Α.Ν. 9/1967 και της παρ. 2 του άρθρου 8 
του Ν. 1266/1982. 

2. Τις διατάξεις του άρθρου 24 του Ν. 1921/1991. 

3. Τις αποφάσεις του Διοικητικού Συμβουλίου της ΔΕΠΑ 
Α.Ε. των συνεδριάσεων 261/3.11.92 και 262/6.11.92 με 
τις οποίες εγκρίνεται η δανειοδότηση αυτή. 

4. Τις με αριθ. 9510/30.11.92, 9495/30.11.92 και 
10297/18.1.93 επιστολές της Δημόσιας Επιχείρησης Αε¬ 
ρίου (ΔΕΠΑ) Α.Ε. για την παροχή εγγύησης του Ελληνικού 
Δημοσίου. 

5. Τη σύμβαση πλαίσιο δανείου μεταξύ ΔΕΠΑ Α.Ε. και 
ΕΚΑΧ. 

6. Το με αριθμ. Δ1/Φ 13.1/31712/1992, έγγραφο του 
Υπουργείου Βιομηχανίας, Ενέργειας και Τεχνολογίας. 

7. Το από 19.1.1993 ΤΕΙ.ΕΡΑΧ της Τράπεζας Ελλάδος 
σχετικά με τους όρους της σύμβασης εγγύησης. 

8. Τα με αριθ. 74076/ΔΕΚΟ 3327/7.12.92 έγγραφο 
του Υπουργείου Εθνικής Οικονομίας σχετικά με το ανώ¬ 
τατο όριο δανεισμού της ΔΕΠΑ Α.Ε. 

9. Την με αριθ. ΑΠΥ 1847/1078399/1182/001 /7.8.92 
κοινή απόφαση του Πρωθυπουργού και Υπουργού Οικο¬ 
νομικών για ανάθεση αρμοδιοτήτων Υπουργού Οικονομι¬ 
κών στους Υφυπουργούς, αποφασίζουμε: 

Παρέχουμε την εγγύηση του Ελληνικού Δημοσίου προς 
την Ευρωπαϊκή Κοινότητα Άνθρακα και Χάλυβα (ΕΚΑΧ) 
για την μεταξύ αυτής και της Δημοσίας Επιχείρησης Αε¬ 
ρίου (ΔΕΠΑ) Α.Ε. σύναψης δανείου σε συνάλλαγμα ποσού 
μέχρι εκατόν ογδόντα τριών εκατομμυρίων (183.000.000) 
ΕΟυ. 

Με την εγγύσηση αυτή αναλαμβάνουμε την υποχρέωση 
να καλύψουμε τις υποχρεώσεις της ΔΕΠΑ ΑΕ που θα 
απορρέουν από τη σύμβαση εγγύησης που έχει υπογρά¬ 
φει απ’ ευθείας μεταξύ του Ελληνικού Δημοσίου και της 
ΕΚΑΧ. 

Η ΕΚΑΧ παρακαλείται να μας στέλνει θεωρημένα αντί¬ 
γραφα των επί μέρους συμβάσεων «δανείων ΕΚΑΧ». 

Καθορίζουμε προμήθεια υπέρ του Δημοσίου για την πα¬ 
ρεχόμενη εγγύηση του 1 % η οποία θα υπολογίζεται και θα 
αποδίδεται σ’ αυτό, από την ΔΕΠΑ Α.Ε. σύμφωνα με τα 
οριζόμενα στα έγγραφα μας αριθ. 98346/2944/8.8.1979 
και 121545/1786/6.11.1979. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Φεβρουάριου 1993 

Ο ΥΦΥΠΟΥΡΓΟΣ 

ΠΕΤΡΟΣ ΔΟΥΚΑΣ 

Αριθ. 35/1663 (11) 

Καθορισμός της μηνιαίας εισφοράς κλάδου Ασθένειας 
του Ταμείου Ασφαλίσεως Επαγγελματιών Βιοτεχνών 
Ελλάδος για τους μέχρι 31.12.1992 ασφαλισμένους. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 
ΥΓΕΙΑΣ ΠΡΟΝΟΙΑΣ ΚΑΙ ΚΟΙΝΩΝ. ΑΣΑΦΑΛΙΣΕΩΝ 

Έχοντας υπόψη: 

1. Τις διατάξεις της παρ. 3 του άρθρου 55 του Ν. 2084/ 
1992 (Α 165). 

2. Τις διατάξεις των άρθρων 23 (παρ. 1 εδαφ. στ) 24 
(παρ. 1 και 2 εδαφ. γ) και και 27 (παρ. 1 εδαφ. δ) του Ν. 
1558/1985 «Κυβέρνηση και Κυβερνητικά Όργανα» (Α 
137) και του άρθρου 27 του ν. 2081/1992 (Α 154). 

3. Τις διατάξεις του Π. Δ/τος 374/1992 «Διορισμός 
Υπουργών και Υφυπουργών» (Α 197). 

4. Τη γνώμη του Δ.Σ. του ΤΕΒΕ που διατυπώθηκε κατά 
τη συνεδρίαση 9.12.1992. 

5. Τη γνώμη του Συμβουλίου Κοινωνικής Ασφάλισης 
που διατυπώθηκε στην αρ. 20/20.1.1993 συνεδρίασή του 
της ΚΖ' περιόδου, αποφασίζουμε: 

1. Καθορίζουμε από 1.1.1993 την μηνιαία εισφορά που 
θα καταβάλλεται από τους μέχρι 31.12.1992 ασφαλισμέ¬ 
νους στο Ταμείο Ασφαλίσεως Επαγγελματιών Βιοτεχνών 
Ελλάδος για τον κλάδο Ασθένειας κατά ασφαλιστική κα¬ 
τηγορία ως εξής: 

Α. 4000 
Β. 4100 
Γ. 4800 
Δ. 5300 
Ε. 6000 
ΣΤ. 6400 
Ζ. 7500 
Η. 8100 
θ. 8300 

I. 8400 

2. Από τις διατάξεις, της απόφασης αυτής δεν προκα- 
λείται επιβάρυνση στον Κρατικό Προϋπολογισμό ή στο 
ΤΕΒΕ. 

Η ισχύς της απόφασης αυτής αρχίζει από 1.1.1993. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Φεβρουάριου 1993 

ΟΙ ΥΠΟΥΡΓΟΙ 
ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΥΓΕΙΑΣ ΠΡΟΝΟΙΑΣ ΚΑΙ 

ΚΑΙ ΟΙΚΟΝΟΜΙΚΟΝ ΚΟΙΝ. ΑΣΦΑΛΙΣΕΩΝ 

ΣΤΕΦΑΝΟΣ ΜΑΝΟΣ Δ. ΣΙΟΥΦΑΣ 

-+- 

Αριθ. 7004/3/16α (12) 

Μεταβίβαση αρμοδιοτήτων του Υπουργού στο Γενικό 

Γραμματέα του Υπουργείου Δημόσιας Τάξης. 

Ο ΥΠΟΥΡΓΟΣ ΔΗΜΟΣΙΑΣ ΤΑΞΗΣ 

Έχοντας υπόψη: 

1. Τις διατάξεις: 

α. Των άρθρων 29 και 29Α του Ν. 1558/1986 «Κυβέρ¬ 
νηση και Κυβερνητικά Όργανα» (Α' 137), όπως τροποποι¬ 
ήθηκε με το Ν. 1943/1991 (Α' 50) και συμπληρώθηκε με 
το Ν. 2081/1992 (Α' 154). 


β. Του Π.Δ. 137/1986 «Συγκρότηση της Γενικής Γραμ¬ 
ματείας Δημόσιας Τάξης σε Υπουργείο Δημόσις Τάξης» 
(Α' 51). 

2. Το γεγονός ότι από τις διατάξεις της παρούσας δεν 
προκαλείται δαπάνη σε βάρος του Κρατικού Προϋπολογι¬ 
σμού. 

3. Την ανάγκη της εύρυθμης και αποδοτικής λειτουρ¬ 
γίας των Υπηρεσιών του Υπουργείου Δημόσιας Τάξης, 
αποφασίζουμε: 

Αρθρο 1 

Μεταβιβάζουμε στο Γ ενικό Γ ραμματέα του Υπουργείου 
Δημόσιας Τάξης, την άσκηση των κατωτέρω αρμοδιοτή¬ 
των: 

1. Τη λήψη αποφάσεων επί των προβλεπομένων, από 
την παράγραφο 4 του άρθρου 27 του Ν. 1975/1991, προ¬ 
σφυγών αλλοδαπών κατά των αποφάσεων του Αρχηγού 
της Ελληνικής Αστυνομίας που διατάσσουν την απέλασή 
τους. 

2. Την έκδοση αποφάσεων απέλασης για τις κατηγορίες 
αλλοδαπών που προβλέπονται από την παράγραφο 3 του 
άρθρου 27 του Ν. 1975/1991. 

3. Την επιβολή, σε συγκεκριμένο αλλοδαπό για λόγους 
δημοσίου συμφέροντος, των περιορισμών που προβλέπο- 
νται από το άρθρο 26 του Ν. 1975/1991. 

4. Τη λήψη αποφάσεων για παραμονή υπό ανοχή, αλλο¬ 
δαπών στη χώρα μας σύμφωνα με τα καθοριζόμενα στην 
παράγραφο 6 του άρθρου 25 του Ν. 1975/1991. 

Αρθρο 2 

Η ισχύς της παρούσας απόφασης αρχίζει από τη δημο¬ 
σίευση της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Φεβρουάριου 1993 

Ο ΥΠΟΥΡΓΟΣ 

ΝΙΚΟΛΑΟΣ ΑΝ. ΓΚΕΛΕΣΤΑΘΗΣ 
-♦- 

Αριθ. ΔΜΕΟ/α/4754 Π.Ε. (13) 

Ένταξη στο Εθνικό Οδικό Δίκτυο των παρακάμψεων Ν. 

Λαμψάκου και Δήμου Ψαχνών του Ν. Εύβοιας. . 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1) Το Ν. 3155/1955 «Περί κατασκευής και συντηρή- 
σεως των οδών» και τα εκτελεστικά του Διατάγματα. 

2) Το Β.Δ. της 9/20.8.1955 «περί καθορισμού των 
εθνικών οδών». 

3) Τη με αριθ. Γ. 25871/9.7.1963 απόφαση τ. ΥΔΕ» 
«Περί αριθμήσεως Εθνικών Οδών», όπως διορθώθηκε με 
την αριθ. Γ. 43198/29.11.1963 όμοια. 

4) Την παρ. 3 του άρθρου 25 του Ν. 1418/84 «Περί Δη¬ 
μοσίων Έργων και συναφών θεμάτων». 

5. Την παρ. 1 του άρθρου 81 του Ν. 1892/90. 

Αφού Είδαμε: 

1) Τα με αριθ. οικ. 5032/4.1.1/7.10.87, οικ. 1885/ 
4.1.178.5.92, 2248/4.1.1/4.11.92 έγγραφα της 3ης 
ΔΕΚΕ τ. 1ης ΠΥΔΕ, με τα οποία ζητείται η ένταξη στο 
εθνικό δίκτυο, των οδικών τμημάτων του θέματος. 

2) Την ανάγκη διασαφήσεως του χαρακτηρισμού των 


1640 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


οδικών τμημάτων του θέματος, για την εφαρμογή των σχε¬ 
τικών νομοθετικών διατάξεων, αποφασίζουμε: 

Εγκρίνουμε όπως: 

1) Το οδικό τμήμα παράκαμψης Ν. Λαμψάκου Νομού 
Εύβοιας από χ.θ. 4+700 (Κόμβος Σφαγείων) μέχρι χ.θ. 
7+080 (Ιερός Ναός Αγ. Ιωάννης), ,ενταχθεί στο εθνικό 
οδικό δίκτυο σαν τμήμα της με αριθ. 44 Εθν. οδού Θήβας 
Χαλκίδας - Αλιβερίου - Λέπουρων. 

2) Το οδικό τμήμα παράκαμψης Δήμου Ψαχνών Νομού 
Εύβοιας από χ.θ. 13+720 ( Αγαλμα Α. Γοβιού) μέχρι χ.θ. 
15+920 (Κόμβος Καστέλλας), ενταχθεί στο εθνικό οδικό" 
δίκτυο, σαν τμήμα της, με αριθ. 77 Εθν. Οδού Χαλκίδας - 
Ιστιαίας - Αιδηψού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Φεβρουάριου 1993 

Ο ΥΠΟΥΡΓΟΣ 

ΑΧ. ΚΑΡΑΜΑΝΛΗΣ 
-♦- 

Αριθ. Α3/358 (14) 

Κατάργηση αποφάσεων σχετικά με επανεπιβολή ανωτά- 

των τιμών καταναλωτή για βενζίνες και ντήζελ στο 

Νομό Χίου». 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΟΙΚΟΝΟΜΙΚΩΝ 
ΚΑΙ ΒΙΟΜΗΧΑΝΙΑΣ, ΕΝΕΡΓΕΙΑΣ 
ΚΑΙ ΤΕΧΝΟΛΟΓΙΑΣ ΚΑΙ ΕΜΠΟΡΙΟΥ 

Έχοντας υπόψη: 

1. Τις διατάξεις του Ν. 1558/1985 «Κυβέρνηση και Κυ¬ 
βερνητικά Όργανα». 

2. Τις διατάξεις της, παραγράφου 1 του άρθρου 10 του 
Π.Δ. 437/85 «καθορισμός και ανακατανομή των αρμοδιο¬ 
τήτων των Υπουργείων (ΦΕΚ 157/85 τ. Α). 

3. Τις διατάξεις του Π.Δ. 381 /89 για τον Οργανισμό του 
Υπουργείου Βιομηχανίας Ενέργειας και Τεχνολογίας. 

4. Το ΠΔ 397/88 «Οργανισμός του Υπουργείου Εμπο¬ 
ρίου» όπως τροποποιήθηκε μεταγενέστερα. 

5. Το ΝΔ 136/46 «περί Αγορανομικού Κώδικος», όπως 
τροποποιήθηκε και συμπληρώθηκε. 

6. Τις διατάξεις του άρθρου 11 του Ν. 1571/85 «Ρύθ¬ 
μιση θεμάτων πετρελαϊκής πολιτικής και εμπορίας πετρε¬ 
λαιοειδών και άλλες διατάξεις (ΦΕΚ 192/Α/14.11.1985) 
όπως τροποποιήθηκε με τις δειατάξεις του άρθρου τού¬ 
του του Ν. 1769 (ΦΕΚ 69/Α/7.4.1988) και όπως ισχύει 


μετά την τροποποίπησή του με τις διατάξεις του άρθρου 4 
του Ν. 2008/92 (ΦΕΚ 16/Α/11.2.1992) «περί τροποποιή- 
σεως και συμπληρώσεως των διατάξεων του Ν. 1571/85 
«περί ρυθμίσεως θεμάτων πετραλάίκής πολιτικής και 
εμπορίας πετρελαιοειδών και άλλες διατάξεις. Λοιπές 
διατάξεις Υπουργείου Οικονομικών και συναρμοδίων 
Υπουργείων». 

7. Τη με αριθμ. Δ2/Γ/20591/31.7.1992 κοινή υπουρ¬ 
γική απόφαση των Υπουργών Εθν. Οικονομίας, Οικονομι¬ 
κών, Βιομηχανίας, Ενέργειας, Τεχνολογίας και Εμπορίου 
σχετικά με ελεύθερη διαμόρφωση των τιμών καταναλωτή 
για τις βενζίνες αυτοκινήτων και το πετρέλαιο ϋΙΕΒΕί. από 
τους ασκούντες την εμπορία του. 

8. Την κοινή απόφαση του Πρωθυπουργού και του 
Υπουργού Εθνικής Οικονομίας αριθμ. Υ 1687/1992 
(ΦΕΚ/Β/104) «Καθορισμός αρμοδιοτήτων των Υφυπουρ¬ 
γών Εθνικής Οικονομίας». 

9. Την κοινή απόφαση του Πρωθυπουργού και του 
Υπουργού Οικονομικών αριθμ. 1847/1078399/1182/ 
001/7.8.1992 «Ανάθεση αρμοδιοτήτων Υπουργού Οικο¬ 
νομικών στους Υφυπουργούς Οικονομικών (ΦΕΚ Β/ 
525). 

10. Το γεγονός ότι οι ανώτατες τιμές πώλησης των 
υγρών καυσίμων, (βενζίνες πετρέλαιο κίνησης και θέρ¬ 
μανσης) στο Νομό Χίου, διαμορφώνονται με βάση το μειω¬ 
μένο κόστος κτήσης των υγρών καυσίμων λόγω μειωμένου 
συντελεστή ΦΠΑ σε σχέση με την λοιπή χώρα, αποφασί¬ 
ζουμε: 

1. Οι κοινές υπουργικές αποφάσεις με αριθμ. Α3- 
3883/29.10.1992 περί «Επανεπιβολής ανωτάτων τιμών 
καταναλωτή για βενζίνες και ντήζελ στο Νομό Χίου και Α3- 
3883/30.10.1992 «περί καθορισμού ανωτάτων τιμών κα¬ 
ταναλωτή για βενζίνες και ντήζελ στο Νομό Χίου» καταρ- 
γούνται. 

2. Από τις διατάξεις αυτής της απόφασης δεν προκαλεί- 
ται δαπάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Φεβρουάριου 1993 

